Document ID: 31997D0782

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Νοεμβρίου 1997 για τροποποίηση της απόφασης 93/242/ΕΟΚ περί της εισαγωγής στην Κοινότητα ορισμένων ζώντων ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό (Κείμενο που παρουσιάζει ενδιαφέρον για τον ΕΟΧ) (97/782/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19 παράγραφος 7,
Εκτιμώντας:
ότι η απόφαση 93/242/ΕΟΚ της Επιτροπής, της 30ής Απριλίου 1993, περί της εισαγωγής στην Κοινότητα ορισμένων ζώντων ζώων και των προϊόντων τους, τα οποία κατάγονται από ορισμένες ευρωπαϊκές χώρες, και σε συνάρτηση με τον αφθώδη πυρετό (3), όπως τροποποιήθηκε τελευταία από την απόφαση 96/730/ΕΚ (4), προβλέπει την απαγόρευση της εισαγωγής ζώντων ζώων των ζωικών ειδών τα οποία ενδέχεται να έχουν προσβληθεί από την ως άνω νόσο, και τα οποία προέρχονται από ή/και έχουν μεταφερθεί διά μέσου ορισμένων χωρών, στις οποίες συμπεριλαμβάνεται η Ομοσπονδιακή Δημοκρατία της Γιουγκοσλαβίας και η Πρώην Γιουγκοσλαβική Δημοκρατία της Μακεδονίας 7 ότι η παρούσα απόφαση επιτρέπει, υπό ορισμένους όρους, την εισαγωγή νωπού κρέατος και ορισμένων προϊόντων με βάση το κρέας, από και διά μέσου αυτών των χωρών 7
ότι οι ελληνικές αρχές έχουν επισήμως ζητήσει από την Επιτροπή να επιτρέψει τη διαμετακόμιση ζώντων ζώων διά μέσου της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας 7 ότι, για να συμβάλει στη διαμόρφωση ευνοϊκής πρότασης της Επιτροπής, η Ελλάδα έχει διαβιβάσει πληροφορίες σχετικά με τις διοικητικές διαδικασίες και τους κτηνιατρικούς ελέγχους που πρέπει να διενεργούνται όσον αφορά τα ζώα τα οποία εισέρχονται στην Ελλάδα, έχοντας μεταφερθεί διά μέσου των δύο προαναφερόμενων χωρών 7
ότι δεν έχουν σημειωθεί κρούσματα αφθώδους πυρετού, από τον Αύγουστο 1996, στην Ομοσπονδιακή Δημοκρατία της Γιουγκοσλαβίας και, από τον Ιούλιο 1996, στην Πρώην Γιουγκοσλαβική Δημοκρατία της Μακεδονίας 7
ότι στην απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 97/736/ΕΚ της Επιτροπής (6), περιλαμβάνεται πίνακας τρίτων χωρών από τις οποίες τα κράτη μέλη επιτρέπουν να εισάγονται βοοειδή, χοιροειδή, ιπποειδή, αιγοπρόβατα, νωπό κρέας και προϊόντα με βάση το κρέας 7
ότι, επομένως, η ζωοϋγειονομική κατάσταση που επικρατεί στις προαναφερόμενες δύο χώρες επιτρέπει την τροποποίηση της απόφασης 93/242/ΕΟΚ, έτσι ώστε να επιτραπεί η διαμετακόμιση ζώντων ζώων διά μέσου της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/242/ΕΟΚ τροποποιείται ως εξής:
1. Στο άρθρο 2 προστίθεται η ακόλουθη παράγραφος:
«3. Κατά παρέκκλιση των διατάξεων των παραγράφων 1 και 2
α) επιτρέπεται στα κράτη μέλη να αποστέλλουν στην Ελλάδα ζώντα βοοειδή, χοιροειδή, αιγοπρόβατα και άλλα δίχηλα ζώα, διά μέσου της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας 7
β) επιτρέπεται σε ένα κράτος μέλος να δεχθεί βοοειδή, χοιροειδή, αιγοπρόβατα και άλλα δίχηλα ζώα που προέρχονται από άλλα κράτη μέλη και από μια τρίτη χώρα η οποία περιλαμβάνεται στον πίνακα που αναφέρεται στην απόφαση 79/542/ΕΟΚ και που έχουν μεταφερθεί διά μέσου της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας 7
γ) ένα κράτος μέλος το οποίο δέχεται ζώντα βοοειδή, χοιροειδή, αιγοπρόβατα και άλλα δίχηλα ζώα, τα οποία έχουν μεταφερθεί διά μέσου του εδάφους της Ομοσπονδιακής Δημοκρατίας της Γιουγκοσλαβίας και της Πρώην Γιουγκοσλαβικής Δημοκρατίας της Μακεδονίας, πρέπει να εξασφαλίζει ότι τα εν λόγω ζώα έχουν διέλθει από τους μεθοριακούς κτηνιατρικούς σταθμούς ελέγχου που βρίσκονται στην Tomba (Ομοσπονδιακή Δημοκρατία της Γιουγκοσλαβίας), στο Prescevo (Πρώην Γιουγκοσλαβική Δημοκρατία της Μακεδονίας) και στους Ευζώνους στην Ελλάδα.»
2. Στο παράρτημα Α:
- διαγράφονται οι ονομασίες «Σερβία» και «Μαυροβούνιο»,
- προστίθεται η ένδειξη «Ομοσπονδιακή Δημοκρατία της Γιουγκοσλαβίας».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Νοεμβρίου 1997.

Labels: 3
15
18
6